веднъж за всяка държава членка (посочена като „държава“), в която групата има дейност.
 41.
 Дейността обхваща всички икономически функции, упражнявани в тази държава членка от всеки субект от групата, независимо дали са критични или не.
 Редове
 Указания
 0010 — 0380
 Икономически функции
 Икономически функции съгласно определеното по-горе.
 Колони
 Указания
 0010
 Описание на икономическата функция
 Когато икономическата функция е от вида „Други“ (функции 1.5—1.7, 2.6—2.8, 3.7—3.9, 4.5—4.7, 5.5—5.7), тя се описва.
 0020
 Пазарен дял
 Приблизителна оценка на пазарния дял на институцията или групата за икономическата функция в съответната държава. Като процент от общия пазар от гледна точка на паричната стойност.
 0030
 Парична стойност
 Съдържанието на тази колона зависи от изпълняваната икономическа функция.
 1.
 Депозити
 Балансова стойност (включително начислената лихва) на приетите депозити.
 Справка: FINREP, приложения III и IV, образец F 08.01 и приложение V, част 2, параграф 97.
 2.
 Кредитиране
 Брутна балансова стойност на обслужваните и необслужваните заеми и аванси (включително начислената лихва). Предоставените в заем ценни книжа се приемат за индикатор на очакваното бъдещо кредитиране.
 Справка: FINREP, приложения III и IV, образец F 04.04.01 и приложение V, част 1, параграф 34, буква б).
 3.
 Платежни услуги, касови услуги, услуги по сетълмент, клиринг, попечителство
 По правило се отчита средната дневна стойност на сделките през годината. Ако тя не е налична, може да се отчете средната стойност за по-кратък период (например няколко месеца).
 По-специално, за различните функции се взимат предвид следните параметри:
 —
 Платежни услуги (3.1 и 3.2): стойност на изпратените сделки.
 —
 (Справка: член 4, параграф 5 от Директива (ЕС) 2015/2366; ЕЦБ/2013/43 (21))
 —
 Касови услуги (3.3): стойността на операциите на терминално устройство АТМ, както са определени в ECB/2013/43, таблица 7, както и тегленията на пари в брой „на гише“, както са определени в ECB/2014/15 (22), таблица 4.
 —
 Услуги по сетълмент на ценни книжа (3.4): стойността на обработените от името на клиенти прехвърляния на ценни книжа. Тук спадат операциите, уредени чрез система за сетълмент на ценни книжа или уредени вътрешно от отчитащите институции, както и операциите „без плащане“.
 —
 Услуги по клиринг към централни контрагенти (3.5): позициите (експозиция), които централните контрагенти, на които институцията е член, поемат с институцията от името на нейните клиенти. Посочва се средната дневна стойност на отворените позиции, свързани с клиентска дейност, при централните контрагенти. Ако тя не е налична, може да се посочи средната стойност за по-кратък период (например няколко месеца).
 —
 Попечителски услуги (3.6): стойността на активите под попечителство, по справедлива стойност. Ако справедливата стойност не е налична, могат да се прилагат други бази за оценка, включително номиналната стойност. Когато институцията предоставя услуги на субекти като предприятия за колективно инвестиране, инвестиционни фондове и др., съответните активи могат да бъдат представени по стойността, по която тези субекти отчитат активите в своите баланси. Ако е целесъобразно, посочените стойности включват начислената лихва.
 (Справка: FINREP, приложение III и приложение IV, образец F 22.02, колона 010).
 4.
 Капиталови пазари
 Условна сума — посочва се само за дериватите (4.1—4.2): брутната номинална сума на всички сделки, сключени и все още неуредени към референтната дата.
 Справка: за определението – FINREP, приложение V,